[{"text_idx": "#000000", "text": "Sywel Nyw yn rhyddhau \u2018Amser Parti\u2019"}, {"text_idx": "#000001", "text": "\u2018Amser Parti\u2019 ydy enw sengl ddiweddaraf Sywel Nyw yn 2021, a\u2019r tro hwn mae wedi cyd-weithio a\u0302\u2019r gantores Dionne Bennett."}, {"text_idx": "#000002", "text": "Dyma\u2019r unfed sengl ar ddeg o\u2019r flwyddyn hyd yma i Sywel Nyw, sef prosiect unigol Lewys Wyn o\u2019r Eira, wrth iddo geisio rhyddhau un bob mis eleni gan gyd-weithio ag artist gwahanol bob tro."}, {"text_idx": "#000003", "text": "Gwestai mis Tachwedd y prosiect ydy\u2019r gantores, perfformwraig a\u2019r diva cyffredinol, Dionne Bennett."}, {"text_idx": "#000004", "text": "Mae gan Dionne arddull hynod unigryw, a\u2019i phw\u0302er lleisiol yn nodweddiadol iawn. Mae\u2019r gantores wedi canu a pherfformio gydag artistiaid rhyngwladol gan gynnwys Maceo Parker, The Peth a The Earth."}, {"text_idx": "#000005", "text": "Er mai yn y Saesneg mae Dionne wedi canu\u2019n bennaf yn y gorffennol, mae\u2019r gantores wedi bod yn brysur yn dysgu Cymraeg dros y blynyddoedd diwethaf, ac mae ei chyfraniad i\u2019r ga\u0302n yma\u2019n brawf anhygoel o\u2019i thalent amrwd."}, {"text_idx": "#000006", "text": "\u201cMae\u2019r ga\u0302n am rhyddid post pandemic, ymdeimlad o egni a\u2019r awydd i fyw!\u201d meddai Dionne am y sengl newydd."}, {"text_idx": "#000007", "text": "Yn wahanol i\u2019r senglau sydd wedi\u2019u rhyddhau\u2019n flaenorol eleni, mae cerddorion eraill wedi cyfrannu at recordiau \u2018Amser Parti\u2019. Un o\u2019r rhain ydy\u2019r drymiwr Kliph Scurlock o\u2019r band The Flaming Lips, ynghyd a\u0302 band Gruff Rhys, sydd wedi darparu\u2019r beats cyffrous sydd i\u2019w clywed ar y trac. Mae chwaer Lewys, sef y gantores dalentog Casi Wyn, hefyd wedi cyfrannu lleisiau ychwanegol ar y recordiad."}]